Maca aẓayar-agi i as-yettunefken i tmaziɣt yusa-d s wudem azamuli, imi annaw n tsartit tamutlayt n tutlayt tunṣibt yettak akk izarfan i tutlayt-nni, maca aya d ayen iɣaben ɣef tutlayt n tmaziɣt. Imi tewwi kra kan n yizerfan di kra kan n tgezmin d wannaren n tsekla d tegnatin tidelsanin. Ma d annaren unnigen mazal-itt tɣab deg-sen aladɣa annar aɣurbiz, imi lemden-tt deg uswir wis ukkuẓ d tutlayt tis kraḍ, ma nwali deg useggas-agi n 2022 tettwalmad d tutlayt tis ukkuẓ imi tezwar-itt teɛrabt, tafransist, taglizit. Tin ɣer-s tamaziɣt tettwalmad amzun d tutlayt taberranit ur nelli ara d tutlayt n ulmad. ef aya annaw n tsartit tamutlayt yettusemrasen i tmaziɣet nezmar ad nini d tasertit n uẓayar aɣadem amgirdan (p.l.s.j.). Syin ad tass tefransist i wumi yettunefk wazal di tmetti am nettat am teglizit ɣas akken ur sɛint ara kra n yiḍrisen iɣudam deffir-nsent. Maca nezmar ad nini adabu yesbedd-itent-id s wudem arusrid, imi yessekcemitentɣer taɣulin yemgaraden yesɛan azal.